(TR Formac) няма производствено съоръжение в Тайланд.
 —
 Трето дружество (S.J Screwthai) произвежда голямо разнообразие от продукти, различни от разглеждания продукт (например анкерни болтове), и изглежда дейността му е насочена към нестандартните скрепителни елементи.
 —
 Дейността на четвърто дружество (Thaisin Metals Industries Co., Ltd.) изглежда е насочена към нестандартните скрепителни елементи.
 (243)
 EIFI се съгласи с оценката на тези страни и отбеляза, че за някои от посочените дружества ПОАР и печалбата са твърде ниски (т.е. марж на печалбата под минималната целева печалба в размер на 6 %, както е установено в член 7, параграф 2в от основния регламент).
 (244)
 Комисията прегледа наличната информация за шестте дружества в Тайланд и въз основа на техните уебсайтове потвърди следното:
 —
 Topy Thailand произвежда шайби, които попадат в обхвата на продукта, наред с други продукти, които не са обхванати от настоящото разследване. Поради това Комисията остави това дружество в анализа.
 —
 TR Formac няма производствено съоръжение в Тайланд. Поради това Комисията изключи това дружество от анализа.
 —
 S.J Screwthai е производител на анкерни болтове, като също така произвежда винтове, анкери за бетон и шайби. Както е посочено подробно в съображение 151, анкерите, особено когато са съчетани с болтове или винтове, попадат в обхвата на настоящото разследване. Дружеството произвежда и няколко други вида скрепителни елементи (например винтове и шайби). Комисията остави това дружество в анализа.
 —
 Thaisin Metals Industries Co., Ltd. е производител на болтове без гайки, който също така произвежда рапидни винтове, машинни винтове, болтове с шестоъгълна глава, болтове с шестоъгълно гнездо в главата за различни сектори. Тъй като това дружество произвежда няколко вида скрепителни елементи, включително нестандартни скрепителни елементи, Комисията го остави в анализа.
 (245)
 Не бяха предоставени обосновани доказателства за причините, поради които равнището на ПОАР на тайландските дружества е твърде ниско. Освен това минималното равнище на печалба, посочено от EIFI, е равнището на доходност, което промишлеността на Съюза може разумно да очаква при нормални условия на конкуренция в Съюза, преди увеличаването на дъмпинговия внос от държавата, предмет на разследването (целева печалба), като то не е от значение за определянето на подходяща представителна държава.
 (246)
 Въз основа на описания по-горе анализ Комисията реши да използва Тайланд като подходяща представителна държава и да използва финансовите данни на пет дружества (59) за формиране на нормалната стойност в съответствие с член 2, параграф 6а, буква а) от основния регламент.
 3.4.5. Равнище на социална закрила и на опазване на околната среда
 (247)
 След като въз основа на всички горепосочени елементи бе установено, че Тайланд е подходяща представителна държава, не бе необходимо да се извършва оценка на равнището на социална закрила и на опазване на околната среда в съответствие с последното изречение на член 2, параграф 6а, буква а), първо тире от основния регламент.
 3.4.6. Заключение
 (248)
 Въз основа на горния анализ Комисията реши да счита Тайланд за подходяща представителна държава за целите на член 2, параграф 6а, буква а) от основния регламент.
 3.5. Източници, използвани за определяне на разходите, при които няма нарушения, за производствените фактори
 (249)
 Въз основа на информацията, предоставена от заинтересованите страни, и